எலிக்கறி, பாம்பு கறி, முயல் கறி சாப்பிடுவது! மீசையையும் முடியையும் பாதி மழித்து போராட்டம், ஆண்களெல்லாம் சேலை உடுத்தி போராட்டம், தரையில் உருண்டு அங்கப்பிரதஸ்னம் செய்து போராட்டம், மோடியின் கையால் சாட்டையடி வாங்குவது போன்ற சாட்டையடி போராட்டம்! உடம்பு முழுக்க விவசாயிகளின் குறைகளை மையால் எழுதி போராட்டம், விவசாயிகளின் தற்கொலைகளை உணர்த்த தூக்கு கயிறு கழுத்தில் ஏந்தி போராட்டம், விவசாயிகளின் மனைவிகள் விவதைகளாக்கப்படுவதை மத்திய அரசுக்கு உணர்த்த சேலை உடுத்தி தாலி அறுக்கும் போராட்டம், வீதிகளில் பிச்சை எடுத்து போராடுவது என நமக்கு சோறு போட்டவர்கள் பலவிதமான போராட்டங்களை நடத்தியும் நாட்டின் பிரதமரின் கவனம் மட்டும் இவர்கள் மீது விழவே இல்லை.